গ্রেফতার বাংলাদেশি নাগরিক! সামনে এল চাঞ্চল্যকর তথ্য

ওয়েব ডেস্ক : এক বাংলাদেশি নাগরিককে (Bangladeshi Citizen) গ্রেফতার করল বারুইপুর থানা পুলিশ (Police)। অভিযুক্তের নাম মহম্মদ সুজন মোল্লা। পুলিশ সুত্রে জানা গিয়েছে, ২০১৮ সালে অবৈধ পথে বাংলাদেশ থেকে ভারতে প্রবেশ করে সে। উত্তর ২৪ পরগনার বসিরহাট সীমান্ত দিয়ে প্রবেশ করে অভিযুক্ত।

জানা গিয়েছে, তারপর থেকেই বারুইপুরের চম্পাহাটি সোল গোয়ালিয়া এলাকায় ভুয়ো পরিচয়ে বসবাস করছিলেন ওই ব্যক্তি। অভিযোগ, স্থানীয় আলমগীর মোল্লা নামে এক ব্যক্তিকে নিজের ‘বাবা’ হিসাবে দেখিয়ে আধার কার্ড, ভোটার কার্ড, এমনকি প্যান কার্ডও তৈরি করে ফেলে সুজন।

আরও খবর : গ্রেফতার বাংলাদেশি নাগরিক! সামনে এল চাঞ্চল্যকর তথ্য

পুলিশের তদন্তে উঠে এসেছে আরও চাঞ্চল্যকর তথ্য। সুজনের কাছ থেকে উদ্ধার হয়েছে একটি ইন্টারন্যাশনাল পাসপোর্টও। মনে করা হচ্ছে, এই নথিগুলো ব্যবহার করেই সে সীমান্ত পারাপার করত। শুধু তাই নয়, সুজন নাকি ছিনতাইচক্রের সঙ্গেও যুক্ত ছিল। পুলিশের দাবি, বাইক ও মোবাইল ছিনতাই করে সেগুলি বাংলাদেশে (Bangladesh) পাচার করা ছিল তার কাজ।

এই ঘটনায় শুধু সুজন নয়, তাকে সাহায্য করার অভিযোগে আলমগীর মোল্লাকেও গ্রেফতার করেছে পুলিশ (Police)। দুটি মোবাইল, একাধিক ভুয়ো নথি ও পাসপোর্ট বাজেয়াপ্ত করে তদন্ত শুরু করেছে বারুইপুর থানা। কীভাবে দীর্ঘদিন ধরে প্রশাসনের নজর এড়িয়ে সে এখানে ছিল, তা খতিয়ে দেখছে পুলিশ।